2010 m. BENDROJO BIUDŽETO TAISOMOJO BIUDŽETO NR. 7 PROJEKTAS IŠLAIDŲ SUVESTINĖ PAGAL SKIRSNIUS III skirsnis – Komisija /* KOM/2010/0383 galutinis */





[pic] | EUROPOS KOMISIJA | Briuselis, 2010.7.12 KOM(2010)383 galutinis 2010 m. BENDROJO BIUDŽETO TAISOMOJO BIUDŽETO NR. 7 PROJEKTAS IŠLAIDŲ SUVESTINĖ PAGAL SKIRSNIUSIII skirsnis – Komisija 2010 m. BENDROJO BIUDŽETO TAISOMOJO BIUDŽETO NR. 7 PROJEKTAS IŠLAIDŲ SUVESTINĖ PAGAL SKIRSNIUSIII skirsnis – Komisija Atsižvelgdama į: - Sutartį dėl Europos Sąjungos veikimo, ypač į jos 314 straipsnį, ir į Europos atominės energijos bendrijos steigimo sutartį, ypač į jos 106a straipsnį, - 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[1], ypač į jo 37 straipsnį, - 2009 m. gruodžio 17 d. priimtą 2010 finansinių metų Europos Sąjungos bendrąjį biudžetą[2], - 2010 m. gegužės 19 d. priimtą taisomąjį biudžetą Nr. 1/2010, - 2010 m. birželio 16 d. priimtą taisomąjį biudžetą Nr. 2/2010, - taisomojo biudžeto Nr. 2/2010[3], 3/2010[4], 5/2010[5] ir 6/2010[6] projektus. Europos Komisija biudžeto valdymo institucijai pateikia 2010 m. biudžeto taisomojo biudžeto Nr. 7 projektą. BENDROSIOS ĮPLAUKŲ SUVESTINĖS PAKEITIMAI Bendrosios įplaukų suvestinės bei įplaukų ir išlaidų suvestinės pagal skirsnius pakeitimai pateikiami svetainėje EUR-Lex (http://eur-lex.europa.eu/budget/www/index-en.htm). Informacijai skirtas šios suvestinės pakeitimų tekstas anglų kalba pateikiamas biudžeto priede. AIŠKINAMASIS MEMORANDUMAS ĮVADAS Į 2010 m. taisomojo biudžeto Nr. 7 projektą įtraukiamas naujas biudžeto punktas – 01 04 01 03, susijęs su pagal Sutarties dėl Europos Sąjungos veikimo (SESV) 122 straipsnio 2 dalį Europos Sąjungos suteikta garantija, taip pat atitinkamai naujas 802 straipsnis pajamų pusėje. Įsipareigojimų ir mokėjimų asignavimams bei pajamoms šiuo metu siūlomas simbolinis įrašas p. m. Prireikus perkėlimu arba taisomuoju biudžetu Komisija pasiūlys skirti reikiamus asignavimus. Taisomojo biudžeto 7/2010 projektas nesukelia jokių finansinių pasekmių. FINANSINIS STABILUMAS 2010 m. gegužės 9 d. Taryba priėmė sprendimą dėl visapusiško priemonių rinkinio Europos finansiniam stabilumui išsaugoti, įskaitant Europos finansinės padėties stabilizavimo priemonę pagal SESV 122 straipsnio 2 dalį. Pagal šį straipsnį numatoma galimybė suteikti finansinę paramą valstybėms narėms, kurios patiria sunkumų dėl išimtinių, jų nekontroliuojamų aplinkybių. Ši priemonė veiks nedarydama poveikio esamai priemonei, pagal kurią teikiama vidutinės trukmės finansinė parama euro zonai nepriklausančių valstybių narių mokėjimų balansui. Kad suteiktų šią finansinę paramą Komisija Europos Sąjungos vardu skolinsis kapitalo rinkose arba iš finansų įstaigų. Tam, kad įvykdytų savo prievoles jei skolininkai nevykdytų savo įsipareigojimų, skolai aptarnauti Komisija gali laikinai naudoti savo grynųjų pinigų išteklius. Taikomas 2000 m. gegužės 22 d. Tarybos reglamento (EB, Euratomas) Nr. 1150/2000, įgyvendinančio Sprendimą 2000/597/EB, Euratomas dėl Bendrijų nuosavų išteklių sistemos, 12 straipsnis. Dėl to šią operaciją gali reikėti įtraukti į biudžetą. Kompensacijas po pirminio įsipareigojimų nevykdymo ar bet kokias kitas įplaukas, atsirandančias dėl naudojimosi šiomis su garantija susijusiomis teisėmis, taip pat gali reikėti įtraukti į biudžetą kaip įplaukas. Todėl siūloma sukurti naują biudžeto punktą išlaidų pusėje ir atitinkamą biudžeto straipsnį įplaukų pusėje kaip Europos Sąjungos suteikiamos garantijos biudžeto struktūrą. Kaip yra įprasta biudžeto punktų, susijusių su skolinimo operacijomis be konkretaus garantijų fondo, atvejais, naujam 01 04 01 03 punktui ir naujam 8 0 2 straipsniui bus suteiktas simbolinis įrašas p. m. Prireikus perkėlimu arba taisomuoju biudžetu Komisija pasiūlys skirti reikiamus asignavimus. [1] OL L 248, 2002 9 16, p. 1. [2] OL L 64, 2010 3 12. [3] COM (2010) 108. [4] COM (2010) 149. [5] COM (2010) 169. [6] COM (2010) 315.